TÁMOGATJUK A KATONÁINKAT
Ez Toby összes kitüntetése.
Ez a Bíbor Szíve.
Azért kapta, mert megsebesült Afganisztánban.
Nagyon büszkék voltunk Tobyra,
amikor ezeket kapta,
de bármikor visszaadnám őket, ha cserébe kiengednék.
AZ AMERIKAI BÖRTÖNÖKBEN TÖBB MINT 100 000 VETERÁNT TARTANAK FOGVA
TÖBB MINT 15%-UKAT GYILKOSSÁGÉRT ÍTÉLTÉK EL
EZ A 296785-ÖS ELÍTÉLT TÖRTÉNETE
TOBY GREGORY ŐRMESTER 2009. AUGUSZTUS–2019. JÚNIUS
Arunda Perkins vagyok,
Toby Gregory édesanyja.
A fiam zsinórban két missziót teljesített Afganisztánban,
ami nagyon megviselte.
A második után többé nem volt ugyanaz az ember.
A hadseregben történt vele valami, és ő többé már nem az én Tobym.
A NETFLIX SOROZATA
SZOLGÁLATI IDŐ
JEFFERSON CITY-I FEGYHÁZ, MISSOURI
AZ AJTÓN TÚL KÖTELEZŐ A KÍSÉRET AZ ELKÖVETŐK SZÁMÁRA
Toby Gregory vagyok.
TÖBBÉ NEM ÉREZHETIK MAGUKAT CSERBEN HAGYOTTNAK A VETERÁNOK.
A Jefferson City-i Fegyházban tartanak fogva,
Missouri államban.
2016-BAN TOBY GREGORY BŰNÖSNEK VALLOTTA MAGÁT
GYILKOSSÁG VÁDJÁBAN
Huszonnégy évet kaptam előre ki nem tervelt emberölésért,
mivel csökkent a belátási képességem
a PTSD miatt.
1974. július 16-án születtem.
Egy missouri kisvárosban, Belle-ben nőttem fel.
Ott nem igazán volt mit csinálni.
Kimentünk a patakpartra, és buliztunk.
Azt hiszem, akkor szerettem meg az italt.
Tinédzserkoromban ez fokozódott.
De nem hatalmasodott el rajtam, amíg be nem létem a hadseregbe.
Akkor már az ivással múlattam az időt.
GREGORY 23 ÉVES KORÁBAN CSATLAKOZOTT A TENGERÉSZGYALOGSÁGHOZ
Fiatalkoromban végig arról álmodtam, hogy katona leszek.
De amikor leszálltam a buszról a kiképzőtábornál,
arra gondoltam: „Mégis mit műveltem?
Miért akartam kitenni magamat ennek?”
KORLÁTOZÁS ALATT ÁLLÓ TERÜLET
De a kiképzés végén sikerélményt jelentett,
hogy tengerészgyalogossá váltam,
és nagyon jól éreztem ott magam…
egy darabig.
MIALATT TENGERÉSZGYALOGOSKÉNT SZOLGÁLT,
GREGORY HIVATALOS PANASZT TETT AZ EGYIK TISZT ELLEN
Ez a nő igencsak érdeklődött irántam.
És olyasmiket tett velem, amik szabály- és törvényellenesek voltak.
Bejött hozzám, közben fegyvert fogott rám…
aztán szexuálisan bántalmazott.
Kényszerített, hogy Viagrát vegyek be, és szexeljek vele.
Fojtogatott engem,
és őszintén hittem, hogy ha lelő, megússza.
Mindent elvett tőlem.
Gyengének éreztem magam.
És jelentettem a történteket.
Azt válaszolták: „A férfiakat nem bántalmazzák szexuálisan.
Örülnöd kéne, hogy lefekszik veled.”
A BÁNTALMAZÁS KÖVETKEZTÉBEN GREGORYNÁL PTSD-T DIAGNOSZTIZÁLTAK
2005-BEN KILÉPETT A HADITENGERÉSZETTŐL
GREGORY KÉT ÉVEN ÁT PRÓBÁLT CIVIL FOGLALKOZÁST TALÁLNI
2007-BEN AZ AMERIKAI HADSEREG TOBORZÁSBA KEZDETT
AZ IRAKI ÉS AFGANISZTÁNI HÁBORÚK MIATT
GREGORY EKKOR ÚGY DÖNTÖTT, ISMÉT CSATLAKOZIK A HADSEREGHEZ
2008-ban vezényeltek Afganisztánba.
A 2506-os gyalogezredhez osztottak be.
Mi feleltünk az ellátásért, és mindennap fegyverrel
és rakétákkal lőttek minket.
2008. December 15-én
traumás agysérülést szenvedtem el, amiért Bíbor Szívvel tüntettek ki.
Kilőttek ránk egy rakétát.
Az pedig eltalálta a bunkert, amiben voltunk.
Elvesztettem az eszméletemet.
Halálra rémültem.
Vér folyt az orromból és a számból.
Nem tudtam összpontosítani.
Ott kellett maradnom,
mert minden emberre szükség volt,
de többen jelezték, hogy valami nem stimmel velem.
A MENTÁLIS ÁLLAPOTÁVAL KAPCSOLATOS AGGÁLYOK ELLENÉRE
GREGORYT TOVÁBBI BEVETÉSEKRE KÜLDTÉK
VÉGÜL 2011-BEN MENTÁLHIGIÉNÉS KEZELÉST ÍRTAK ELŐ SZÁMÁRA
A COLORADÓI FORT CARSONBAN
Az orvos csinált pár MRI-t.
Meglátta az aktámban,
hogy súlyos károsodás érte a frontális lebenyemet,
és feljegyezte, hogy ez a bevetések során következett be.
GREGORYNÁL EKKOR ISMÉT PTSD-T DIAGNOSZTIZÁLTAK
A FORT CARSONBAN TÖLTÖTT IDŐ ALATT
GREGORY KAPCSOLATBA KEZDETT INEZ TULK NEVŰ KATONATÁRSÁVAL
AZ EGYESÜLT ÁLLAMOK HADSEREGE
EGYÜTT SZOLGÁLTAK AFGANISZTÁNBAN
Volt köztünk egy kapocs.
Mert a hadseregben töltött időm alatt senki sem értett meg.
Az volt az érzésem, hogy őrültnek tartanak.
De ő más volt,
mert ugyanazokat a dolgokat tapasztalta és élte át, mint én,
így volt köztünk egy kapocs.
GREGORYT 2012-BEN ORVOSI OKOKRA HIVATKOZVA NYUGDÍJAZTÁK
ÜDVÖZÖLJÜK AZ AMERIKAI HADSEREG KIKÉPZŐKÖZPONTJÁBAN
FT. LEONARD WOOD ST ROBERT, 1.6 KM
Inezt a Missouri állambeli Fort Leonard Woodba küldték.
Én nyugdíjba vonultam, és hazajöttem.
SAINT LOUIS-I EGYETEM
St. Louis közelébe költöztem.
És végül 2013-ban összeházasodtunk Inezzel.
Nehezen ment a polgári életmódra való átállás.
Nem igazán tudtam megmaradni egy munkahelyen.
Pedig próbáltam alkalmazkodni.
2016 KEZDETÉRE GREGORYNAK NEM VOLT RENDSZERES JÖVEDELME,
RENGETEGET IVOTT, ÉS INEZZEL VALÓ KAPCSOLATA MEGROMLOTT
Nem akartam beismerni, hogy kikészültem.
2016. AUGUSZTUS 4.
Aznapról semmire sem emlékszem.
Akik aznap láttak, azt mondták,
hogy beszéltek velem, de valami nem stimmelt.
NEM SOKKAL 17 ÓRA UTÁN GREGORY 11 KILOMÉTERT VEZETETT
AZ OWENSVILLE MOTELIG, A TŐLE IMMÁR KÜLÖN ÉLŐ INEZHEZ
OWENSVILLE MOTEL
Alig aludtam, és nem vettem be a gyógyszereimet sem.
Ittam is.
17:40-KOR GREGORY BELÉPETT INEZ SZOBÁJÁBA
17:43-KOR FEGYVERT RÁNTOTT, ÉS TÜZET NYITOTT
MENTŐSZOLGÁLAT
Másnap egy ágyhoz bilincselve ébredtem.
MIUTÁN LELŐTTE INEZT, GREGORY ÖNMAGÁVAL IS VÉGEZNI PRÓBÁLT
Állon lőttem magam.
A golyó kivitte az elülső fogaimat.
Az arcomat kizárólag a fémlemezek tartják össze.
GREGORY A KÓRHÁZBAN ÉRTESÜLT ARRÓL, HOGY INEZ A HELYSZÍNEN ELHUNYT
Amikor közölték velem,
hogy Inez volt az, aki meghalt…
Az teljesen összetört.
Mert eleinte teljes tagadásban éltem.
És azt hiszem, ez a mai napig is
így van.
GREGORYT 24 ÓRÁVAL A LÖVÖLDÖZÉS UTÁN MEGVÁDOLTÁK ELŐRE KITERVELT EMBERÖLÉSSEL
Szerettem őt,
és nem…
Nem tettem volna ezt…
normális körülmények között.
És úgy hiszem,
hogy a katonai szolgálatom és a PTSD-m
felelősek ezért.
Büszke voltam rá, hogy szolgáltam.
Büszke voltam mindarra, amit elértem.
De hogy őszinte legyek, a történtek miatt
legszívesebben egy napot sem szolgáltam volna a seregben.
EGYETEMI KÖNYVTÁRAK THOMAS JEFFERSON KÖNYVTÁR
Az elmúlt 24 év során
több veteránt is kezeltem,
akik különböző dolgoknak voltak kitéve Afganisztánban, Irakban, Vietnámban.
Bárcsak elszigetelt esetről lenne szó!
Sajnálatos módon az Egyesült Államokban
ez a kelleténél sokkal gyakrabban fordul elő.
Dr. Steve Bruce vagyok.
2016-ban felkeresett Toby Gregory védőügyvédje,
hogy vizsgáljam meg Mr. Gregoryt,
és állapítsam meg, hogy az őt ért traumák
szerepet játszhattak-e a viselkedése kiszámíthatatlanságában,
és a felesége lelövésében.
Több órát töltöttem el Mr. Gregoryval a börtönben
kettesben, egy szobába zárva. Ügyvédek sem voltak jelen.
Mr. Gregoryt a kórtörténete alapján jelentős mértékű trauma érte a seregben.
Az Afganisztánban folytatott harc során traumás agysérülést szenvedett el.
Azt állította, hogy egyre paranoiásabbá vált,
és azt gondolta, hogy a vele együtt dolgozó katonatársai
átállnak az ellenséghez.
Ez nyilván veszélyt jelentett rájuk, és rá nézve is,
és ez a paranoia odáig fajult, hogy még a parancsnokának is feltűnt.
Ezért felmentették a szolgálat alól,
és hazaküldték.
OWENSVILLE MOTEL
Amikor a lövöldözés napjáról kérdeztem,
jelezte, hogy nem igazán emlékszik a lövések leadására.
Elmondta, hogy aznap rengeteget ivott,
mielőtt elment volna a feleségéhez a hotelbe.
A MOTEL BEJÁRATA
Ha valaki ittas,
akkor általában nem emlékszik jól az akkor történt eseményekre.
A régóta tartó alkoholizmusa mellett,
melyet a tünetei miatt folytatott,
biztos vagyok benne, hogy ezek a jelentős pszichológiai tünetek
mind hozzájárultak a felesége lelövéséhez.
Ha nem lett volna PTSD-je,
szerintem biztos, hogy ez nem történik meg.
CSAK AZ VALÓSULHAT MEG, AMI EGYSZER MÁR ÁLOM VOLT.
DR. BRUCE JELENTÉSE VÁLT TOBY GREGORY VÉDELMÉNEK ALAPJÁVÁ
Nem az a dolgom, hogy kifogást találjak, vagy igazoljam az elkövetett bűntényeket.
Az én dolgom mindössze az értékelés.
Hogy azután mi történik, azt a bíró és az esküdtszék határozza meg.
GREGORY ÜGYÉBEN NEM KERÜLT SOR TÁRGYALÁSRA
A VÉDŐÜGYVÉDJE VÁDALKUT KÖTÖTT
ARRA HIVATKOZVA, HOGY GREGORYNAK CSÖKKENT A BELÁTÓKÉPESSÉGE A PTSD-MIATT
Tárgyalásra számítottam.
És arra, hogy az ügyész kikérdez.
Ezekre számítottam.
Tehát meglepetésként ért, hogy vádalku született,
főleg az előre kitervelt emberölési vád miatt.
MIVEL GREGORY BŰNÖSNEK VALLOTTA MAGÁT,
2018-BAN AZ ENYHÉBB, ELŐRE MEG NEM FONTOLT EMBERÖLÉSI VÁDÉRT
24 ÉV BÖRTÖNBÜNTETÉSRE ÍTÉLTÉK
SANTA FE, ÚJ-MEXIKÓ
A körzeti ügyész nagyon csúnyán cserben hagyott minket.
Vádalkut kötöttek anélkül, hogy bármelyikünknek is szóltak volna.
Miért nem volt tárgyalás az ügyben?
Egyedül ez jelenthetett volna egy kis megnyugvást.
Bár nehéz lett volna,
de erre készültünk,
ez lett volna igazságos Inez meggyilkolásának ügyében.
Tonya vagyok, Inez nagynénje.
Inez és Toby itt éltek velem úgy három hónapig,
amíg saját lakhelyet kerestek.
Volt egy Blake nevű kisfiuk.
Imádni való fiú volt.
A KAPCSOLAT ELEJÉN
INEZ CSALÁDJÁT AGGASZTANI KEZDTE GREGORY VELE SZEMBEN MUTATOTT MAGATARTÁSA
Inez tudta, hogy voltak aggályaim.
Ez egy nagyon sajnálatos és elnyomó kapcsolat volt.
Előírta Ineznek, hogy öltözködjön, hogy egyen, gyakorlatilag mindent.
25-ÖS ÚT DÉL, ALBUQUERQUE 25-ÖS ÚT ÉSZAK, LAS VEGAS
Addig értékelte le őt folyamatosan,
amíg el nem hitte, hogy nem elég jó.
Így bántotta őt.
Toby mindig erőszakkal fenyegetőzött.
Azzal fenyegetőzött, hogy megöl engem és az egész családomat.
Azt mondta a mostohaapámnak és az exférjemnek,
hogy egyesével fog levadászni minket, és mindenkit lelő.
Nem akarta,
hogy bármiféle kapcsolatban álljunk Inezzel.
Teljes irányítást akart.
Többször is beszéltem Inezzel.
Biztattam, hogy hagyja el Tobyt, mert aggódtam az épségéért.
Azt mondta: „Tudom, Tonya néni, és én is félek.”
VÉGÜL 2016 JÚNIUSÁBAN INEZ ÉS GREGORY ELVÁLTAK
A GYILKOSSÁGOT MEGELŐZŐ HETEKBEN
VÉGLEGESÍTETTÉK A VÁLÁST
Inez és Toby megegyeztek, hogy elválnak,
és közös felügyeletet gyakorolnak fiuk, Blake fölött.
Két hetet kellett Tobyval töltenie, aztán két hetet Inezzel,
de ezt tovább bonyolította, hogy Toby nehezen engedte el Blake-et.
Blake-et használta eszközként ahhoz, hogy kapcsolatban maradjon Inezzel.
Toby megpróbálta átvenni az irányítást, és elvenni azt a kisfiút Ineztől.
Ez volt a célja.
SANTA FE ÚJ-MEXIKÓ
Ezért Inez visszaköltözött Új-Mexikóba, a családja közelébe,
mi pedig meggyőztük, hogy kérjen jogi segítséget.
INEZ VISSZATÉRT MISSOURIBA, HOGY ÚJRATÁRGYALJA A VÁLÁS FELTÉTELEIT,
ÉS KIZÁRÓLAGOS FELÜGYELETET KÉRJEN BLAKE FELETT
Az, hogy Inez egy ügyvéddel jelent meg a bíróságon,
végtelenül feldühítette Mr. Gregoryt.
Nagyon felbőszült, amiért elveszítette az irányítást.
Inezzel több üzenetet is váltottunk a meggyilkolása napján.
Azt írta, hogy Toby megőrült, és hogy segítségre van szüksége.
Félt.
2016. AUGUSZTUS 3-ÁN A BÍRÓSÁG ÚGY DÖNTÖTT,
FONTOLÓRA VESZI INEZ MÓDOSÍTOTT FELTÉTELEIT
GREGORY MÁSNAP AGYONLŐTTE ŐT
Nem emlékszem, mi történt a lövöldözés napján.
Szerettem őt,
és…
a jó dolgokra emlékszem.
Hogy mennyire szerette a gyerekeket, milyen remek ember volt.
Amikor közölték velem, hogy Inez volt az, aki meghalt…
Az teljesen összetört.
Mert eleinte teljes tagadásban éltem.
És azt hiszem, ez a mai napig is
így van.
Szerettem őt.
Hihetetlen ez az alak.
De feldühített! Hallani, ahogy akadozik a hangja.
Egyetlen szava sem igaz.
Toby bosszúból ölte meg őt. Nem kapta meg, amit akart.
A bíróságon nem kapta meg,
és nincs kétségem afelől, hogy az egészet kitervelte.
Szerintem kicsit sem illettek egymáshoz.
Mindig úgy éreztem, hogy valami nem oké.
Hogy többet kellett volna beszélnem Inezzel.
ÍZESÍTETT ITALOK UBORKÁS VODKA, EPRES GIN, MANGÓS TEQUILA
Szörnyű volt szembesülni a végkimenetellel.
Jesse Anderla vagyok.
Toby Gregoryval szolgáltam a hadseregben a coloradói Fort Carsonban
2009. és 2012. között.
A NAP ITALA
Tobynak rajtam kívül nem igazán voltak barátai.
Magának való típus volt.
Meglepett, hogy engem beengedett az életébe.
Egy idő után néha eljártunk horgászni,
vagy felmentünk a hegyekbe lövöldözni.
Velem mindig rendes volt, és örültem, hogy a barátomnak tudhatom.
Amikor először találkoztam Tobyval, azt mondta, hogy épp negyedjére válik.
A harmincas évei közepén járt, ezért ez nagyon meglepett.
Hogy lehet négyszer elválni
ilyen rövid idő alatt?
És szinte büszke volt rá. Ez a legdurvább az egészben.
Toby, Inez és én együtt jártuk meg Afganisztánt.
Inez remek katona volt. Folyton boldog volt.
Nagyszerű ember volt.
Toby elmondta, hogy lényegében viszonyuk van Inezzel.
És őszintén megdöbbentett, amikor Toby elmondta,
hogy összeházasodtak.
Egy csapásra
Inez és Toby is kilépett a seregből,
Missouriba költöztek, ott összeházasodtak,
és lett egy gyerekük.
Mire én: „Várjunk, hogy fog ez működni?”
BÁR
JESSENÉL IS PTSD-T DIAGNOSZTIZÁLTAK A HADSEREGBEN
Azt hiszem, sokáig én voltam a bizalmasa.
Úgy gondolom, hogy sok mindenről le tudtam beszélni,
és megnyugtattam, meg ilyesmi.
Ha felhívott volna, és beszéltünk volna,
azt hiszem, valószínűleg meg tudtam volna előzni ezt.
A St. Louisban készült törvényszéki elemzésben
részletesen kielemeztek.
És ebben a jelentésben az áll, hogy a harctéri PTSD szerepet játszott
a gyilkosságban és önmagam lelövésében.
Szerintem ez egy PTSD-válaszreakció volt,
amit a stressz és a gyógyszerek hiánya súlyosbított.
Ez az érzésem.
Ezt gondolom.
Hát ez eléggé felbosszantott.
Elég bosszantó, hogy ezt állítja,
mert vannak olyanok, akiknek valóban rengeteg problémát okoz a PTSD,
és nem helyes, hogy az egészet a PTSD-re fogja.
Én például a PTSD miatt nem bírom a tömeget.
Nem… Számomra ijesztő.
Elönt az adrenalin, izzadni kezdek, paranoiássá válok.
Ha egy ilyen helyzetben fegyver lenne nálam,
nem kezdenék el emberekre lövöldözni.
Nem hajtanék át az egész városon
valami inger miatt, hogy lelőjek valakit.
A PTSD nem így működik.
Senkinél nem tart ennyi ideig a reakció.
Szeretem ezt a fickót, hisz a haverom. Barátok vagyunk.
De bármennyire is szeretem, ezt tette. Bűntényt követett el. Megölt valakit.
Számomra ez egyértelmű eset volt.
Toby Gregory bedühödött, beszállt az autójába,
és Owensville felé vette az irányt.
Ez előre kitervelt emberölés volt.
Efelől nem volt kétségem.
Randy Esphorst vagyok.
Én voltam a Gasconade megyei seriff 2004. és 2016. közt.
A SERIFF IRODÁJA
ESPHORST SERIFF AZ ELSŐK KÖZT ÉRT KI A BŰNTÉNY HELYSZÍNÉRE
Amikor megérkeztem, láttam, ahogy valakit beraknak egy mentőautóba,
és elszállítják.
Elmentem oda, ahol a másik áldozat volt.
Levettem a leplet, és egy nőt találtam alatta.
A hátán feküdt,
több lövés is érte, többnyire a fején.
Amíg a parkolóban voltam, felnéztem, és megláttam egy kamerát.
Elmentem hát a motel vezetőjéhez, és megkérdeztem,
hogy működnek-e a kamerák.
Azt mondta, működnek.
SERIFF
Nehéz ezt megnéznem, mert tudom, mi fog történni.
Kiszállt abból a kocsiból, és négy ajtó mellett kellett elmennie,
mielőtt a nő szobájához ért.
Egyszerűen elsétált azok mellett, és egyenesen az utolsó szobához ment.
GREGORY NEM EGÉSZ HÁROM PERCET TÖLTÖTT INEZ SZOBÁJÁBAN
Vért találtunk a szobában,
így tudjuk, hogy az áldozatot legalább egy lövés érte odabent.
De így is képes volt kijönni onnan,
és…
aztán összeesett, a földre zuhant.
A férfi pedig fölé állt, négyszer elsütötte a fegyvert,
aztán fejbe rúgta őt.
Szóval egyértelműen a düh vezérelte.
Méghozzá fékezhetetlen düh.
Ez kivégzés volt.
Erre nincs más szó.
Kivégezte őt.
GREGORYT 2037-BEN BOCSÁTHATJÁK FELTÉTELES SZABADSÁGRA,
MIUTÁN TIZENKILENC ÉVET TÖLTÖTT BÖRTÖNBEN INEZ MEGGYILKOLÁSÁÉRT
BELÉPÉS CSAK ENGEDÉLLYEL GASCONADE MEGYEI SERIFFHIVATAL
Ez előre kitervelt emberölés,
és életfogytiglan kellett volna, hogy legyen.
Vagy halálbüntetéssel kellett volna sújtani.
A Bibliában az áll, hogy senkit sem szabad gyűlölni.
Nekem ez nehezen megy.
Mert sok gyűlöletet és dühöt érzek ez iránt az illető iránt,
és nem tetszik ez az érzés.
John Tulk vagyok.
Inez volt az egyetlen lányom.
Amikor Inez odajött hozzám azzal, hogy belép a seregbe,
az megijesztett,
mert olyasmik zajlottak épp, mint a Sivatagi Vihar hadművelet.
De büszke voltam rá,
mert tudtam, hogy ezt szeretné, és szolgálni akarja a hazáját.
Aztán megismerte Tobyt.
Mondtam Ineznek, hogy nem bízom ebben a fickóban,
hogy valami nem stimmel vele.
Rossz érzést keltett bennem, ami nem túl gyakori nálam, de…
ő ezt váltotta ki.
De ő azt mondta, nincs vele semmi baj.
Kértem, hogy tartsa nyitva a szemét, és legyen óvatos.
Toby nagyon bizonytalan és gyáva volt,
és imádott fenyegetőzni.
De nem szemtől szemben, hanem az emberek háta mögött.
Ilyeneket mondott: „Bárkit megölhetek.
Simán megúszom, mert ráfogom a PTSD-re.”
Ezt gyakran mondogatta.
Ezt tartotta a szabadulókártyájának.
Egyszer csak felhívtak,
és elmondták, hogy vádalkut kötöttek,
ami nagyon felháborított,
mivel ez a férfi hidegvérrel megölte a lányomat.
Mondtam az ügyvédnek a telefonban,
hogy Toby azt mondta, bárkit megölhet,
aztán a PTSD-re fogja,
és megússza az egészet.
Az ügyvéd azt felelte: „Ezt nem tudtam.”
Mire én: „Mert sosem hívott fel.”
Egyszer sem hívtak fel, hogy kérdéseket tegyenek fel.
AZ EGYESÜLT ÁLLAMOK HADSEREGE
Inez volt a legfontosabb dolog az életemben, és…
az a tudat, hogy többé nem ölelhetem át a lányomat,
teljesen felemészt.
El sem tudom mondani, mennyire fáj. Ez…
Úgy hiányzik a kicsikém!
Hűha!
ELÉG VOLT AZ ÁLDOZATOKBÓL
NÉGY HÓNAPPAL AZ ELSŐ INTERJÚJA UTÁN
TOBY GREGORY BELEEGYEZETT, HOGY TOVÁBBI KÉRDÉSEKRE VÁLASZOLJON
Megértem, hogy páran miért nem hiszik el, hogy nem emlékszem semmire aznapról.
Nem tudom, hogy robotpilótára kapcsoltam-e, vagy…
milyen állapotban voltam.
És ezzel együtt kell élnem életem végéig.
Senki sem fog jobban megbüntetni, mint én saját magamat.
Mindennap emlékeztet erre az arcomon lévő sebhely,
és bár nem emlékszem a történtekre,
tudom, mi történt. Tudom, miért kerültem ide.
A PTSD egy azonnali dolog. Szóval amint…
Ha megtörténik valami, azonnal jön a reakció. Értik?
Aztán ha elmúlik az a pillanat,
elkezdesz megnyugodni, csökken az adrenalinszinted.
Ha egy ilyen helyzetben fegyver lenne nálam,
nem kezdenék el emberekre lövöldözni.
Senkinél nem tart ennyi ideig a reakció.
Őszinte leszek, ez fáj. Fáj, hogy ezt mondja.
A PTSD nem
egy pillanatnyi dolog. Ez napokig is eltarthat.
A megtörtént esemény a lényeg, ahol ilyenkor leragadsz.
Nem tudom, mi történt reggeltől egészen addig, amíg ez történt.
Senki nem mondhatja, hogy:
„Ha fegyver lenne nálam, akkor nem tenném ezt.”
Mégis honnan tudhatná?
Ha eddig sosem volt ilyen helyzetben úgy, hogy volt nála.
GREGORYNAK MÉG TIZENÖT ÉVET KELL BÖRTÖNBEN TÖLTENIE, MIELŐTT KIENGEDHETNÉK
Szerintem ki kéne engedniük.
Úgy értem, szabadulni akarok. Senki sem akar börtönben lenni.
De nem azt tervezem, hogy egyszerűen folytatom az életem.
Azt tervezem, hogy a veteránkórházba megyek.
Tudom, mit mondanak majd páran.
Hogy: „Nem szabadna kiengedni. Sosem szabadna kiengedni.
Ha egyszer megtette, újra megteszi.”
De a börtön egy újabb csatatér.
Itt nem létezik PTSD-kezelés.
Nem beszélhetek olyasmiről, amiket a harctéren tettem,
mert félreérthetik.
Azt mondták, hogy ezt nem említhetem,
de muszáj erről beszélnem.
De ha kiengedik a börtönből,
és nem kapta meg a kezelést, amire ön szerint szüksége van,
nem veszélyes szabadon engedni?
Ez…
Nem…
Erre nem fogok válaszolni.
A feliratot fordította: Tóth Norbert